**Kérdőíves felmérés mozgáskorlátozott fiataloknak**

A Mozgáskorlátozottak Egyesületeinek Országos Szövetsége, az Orbán Alapítvány és a Szövetség a Közös Célokért Polgári Társulás feltáró jellegű, összehasonlító kutatást végez a mozgáskorlátozott fiatalok mindennapi életével kapcsolatban Magyarországon, Romániában és Szlovákiában „P2P – Mozgáskorlátozott fiatalok társadalmi inklúziójának és társadalmi szerepvállalásának erősítése a kortárs segítés erejével” című projektje keretében.

A kérdőíves felmérés és fókuszcsoportos interjúk során olyan 18 és 30 év közötti mozgáskorlátozott fiatalokat kérdeznek meg, akik születésüktől fogva mozgáskorlátozottak, vagy 3. életévük betöltése előtt váltak mozgáskorlátozottá. A felmérések segítségével szeretné a MEOSZ feltérképezni a 18 és 30 év közötti mozgáskorlátozott fiatalok társadalmi részvételét, társadalmi szerepvállalását Magyarországon, Romániában és Szlovákiában.

A kérdőív az alábbi linken érhető el, tölthető ki:

<https://online-kerdoiv.com/index/view/hash/a49cba1ece84315da6883913093aba8e>

A kérdőív név nélkül is kitölthető, a kitöltés minden esetben önkéntes. A kérdőív kitöltése körülbelül 30 percet vesz igénybe.

A projektben részt vevő szakemberek a kérdőíves és fókuszcsoportos vizsgálat során kapott válaszok, eredmények alapján dolgozzák majd ki azt a módszert, ami alapján megkezdődik a 18 mentor bevonása és képzése a projekt keretében.

A három országban megszervezett kísérleti képzésben résztvevő mentorok a képzésen szerzett tudást és tapasztalatot tovább adják kortárs közösségeikben. A képzett mentorok és kortársaik a képzésnek és a közös tevékenységeknek köszönhetően hatékonyabban képviselhetik majd érdekeiket a helyi közösségeikben, a közösség erejét használva léphetnek fel az őket ért diszkriminációval szemben.

Bővebb információ a projekttel és a kutatással kapcsolatban a <http://www.meosz.hu/p2p/>, linken található, az esetleges kérdéseket az [erasmusplusz@meosz.hu](mailto:erasmusplusz@meosz.hu) e-mail címre küldhetik, illetve a MEOSZ munkatársai hétköznap 8 és 16 óra között a +36-20-299-8583 telefonszámon fogadják a hívásokat.

A kitöltéseket, megosztásokat előre is nagyon köszönjük!